《采石矶》
清代·金綎

扬帆溯江涛，江阔沿叠嶂。诘屈百里间，一一奇鬼状。

篙师太卤莽，拨石轻奔放。峥嵘屡萦回，采石屹相向。

天风黤惨来，险绝不可仰。昔闻忠武王，挥戈实开创。

于此奋神威，力腾千仞上。真宰有驱除，中原气自壮。

至今三百年，谈者神犹旺。龙虎一失险，洪波空荡漾。

郁郁松柏枝，钟山日相望。

作者简介：清江苏吴县人，祖籍广东，字丝五，一字连城。贡生，官宣城训导。诗派出自岭南，晚年喜读《易》。有《读易自识》、《蕴亭诗稿》。